कश्मीर में 2 संदिग्ध आतंकवादी ढेर  
जम्मू एवं कश्मीर के दक्षिण कश्मीर में शनिवार को सुरक्षा बलों के साथ हुई मुठभेड़ में दो संदिग्ध आतंकवादी मारे गए।
जम्मू एवं कश्मीर के दक्षिण कश्मीर में शनिवार को सुरक्षा बलों के साथ हुई मुठभेड़ में दो संदिग्ध आतंकवादी मारे गए। दोनों आतंकवादी पिछले सप्ताह स्थानीय पुलिसकर्मियों से हथियार छीनकर ले गए थे।  पुलिस के एक वरिष्ठ अधिकारी ने बताया कि शोपियां जिले के हफ्तीपोरा गांव में अशफाक चोपन और खुर्शीद यातू मारे गए। दोनों स्थानीय निवासी हैं।"  अधिकारी ने बताया, "मारे गए दोनों आतंकवादी पिछले सप्ताह शोपियां जिले के यारीपोरा गांव से दो पुलिसकर्मियों से उनके हथियार छीनकर ले गए थे। उनके पास से पुलिसकमिर्यो की इनसास और एके 47 रायफल बरामद हुई है।" पुलिस अधिकारी ने कहा कि ये जिस आतंकवादी संगठन से जुड़े थे उसकी जांच की जा रही है। उन्होंने बताया कि यह अभियान जम्मू एवं कश्मीर पुलिस और राष्ट्रीय रायफल्स ने संयुक्त रूप से चलाया था। मुठभेड़ के दौरान किसी नागरिक अथवा सम्पत्ति को नुकसान नहीं पहुंचा।